Document ID: 31993R1420

ΚΑΝΟΝΙΣΜΟΣ (ΕΟΚ) αριθ. 1420/93 ΤΟΥ ΣΥΜΒΟΥΛΙΟΥ της 7ης Ιουνίου 1993 σχετικά με την τροποποίηση και συμπλήρωση του κανονισμού (ΕΟΚ) αριθ. 3915/92 για το άνοιγμα και τον τρόπο διαχείρισης κοινοτικών δασμολογικών ποσοστώσεων παγιωμένων στη Γενική Συμφωνία Δασμών και Εμπορίου για ορισμένα γεωργικά και βιομηχανικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας ότι, κατά την έκδοση του κανονισμού (ΕΟΚ) αριθ. 3915/92 (1), δεν επληρούντο οι όροι για την ανανέωση μέρους της κοινοτικής δασμολογικής ποσόστωσης που αφορά ορισμένους τύπους ξύλου κόντρα πλακέ και της κοινοτικής δασμολογικής ποσόστωσης που αφορά ορισμένα ξερά κρεμμύδια- ότι το Συμβούλιο διατήρησε το δικαίωμα να συμπληρώσει, την κατάλληλη στιγμή, τον προαναφερόμενο κανονισμό- ότι, στο μεταξύ, με την έκδοση του κανονισμού (ΕΟΚ) αριθ. 991/93 του Συμβουλίου της 23ης Απριλίου 1993 για την παράταση των διατάξεων που έχουν θεσπιστεί στα πλαίσια της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με την περάτωση των διαπραγματεύσεων στα πλαίσια του άρθρου XXIV παράγραφος 6 της ΓΣΔΕ (2) έχουν πληρωθεί οι απαιτούμενοι όροι- ότι, κατά συνέπεια, είναι σκόπιμο πλέον να συμπληρωθεί ο κανονισμός (ΕΟΚ) αριθ. 3915/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας που περιλαμβάνεται στο άρθρο 1 του κανονισμού (ΕΟΚ) αριθ. 3915/92 αντικαθίσταται από τον ακόλουθο πίνακα:
/* ΠΙΝΑΚΕΣ: δείτε Ε.Ε. */
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 7 Ιουνίου 1993.

Labels: 3
17
1
6